text:
La
anticipazion de bande de stampe dai contignûts dal stampon pe
modifiche de leç su lis lenghis e à jevât cetantis critichis ator
pe Republiche irlandese. Tra lis novitâts che il guvier di Dublin al
sarès pront a meti in vore si à, par esempli, la eliminazion dal
oblic di publicâ in forme bilengâl i plui impuartants documents di
interès public, il slungjament dai plans di politiche linguistiche
di trê a siet agns che al puartarès a di une lôr metude in vore
cetant plui lente e la fusion dal ufici dal comissari pe lenghe
irlandese cun chel dal garant public. Pal partît republican Sinn
Féin modifichis dal gjenar a varessin l’unic efiet di rindi plui
debulis lis politichis a pro de lenghe irlandese. Critichis al test a
son rivadis ancje dai rapresentants dal partît Fianna Fáil. Inmò
plui dure la reazion de organizazion pe lenghe Conradh na Gaeilge che
e piture il stampon tant che esempli di disinterès totâl pai dirits
dai citadins che a fevelin par gaelic, formât dome di tais e di
promessis no mantignudis.
Font:
Irish Times, 06/03/14


c: text/html

text:
Dopo di doi agns di lavôr al è stât presentât il prin dizionari enciclopedic galizian su lis gnovis tecnologjiis (Digatic). La opare e diven dal lavôr unitari de Associazion dai inzegnîrs des telecomunicazions de Galizie cul guvier galizian. La publicazion e met adun plui di cuatri mil tiermins e e à domandât un investiment di sù par jù 180 mil euros. Dongje de publicazion su cjarte, il lavôr al è ancje disponibil in rêt (ta cheste direzion) . Pal Osservatori su la lenghe galiziane cuasi la metât dai zovins tra i 15 e i 24 agns e declare di doprâ imprescj tecnologjics par galizian.
Font: Vieiros Galiza Hoxe, 15/12/09

robotstxt: allowed

filter: keep


text:
Lis elezions anticipadis che si son davueltis ai 29 di Lui in Moldova i àn gjavât la maiorance al Partît Comunist che, intai ultins agns, al veve guviernât la republiche ex sovietiche. Cun di fat, i Comuniscj a àn otignût il 44,7% des preferencis e 48 dai 101 puescj in Parlament. I Liberâi Democratics, cul 16,4% dai vôts, a àn cjapât 17 parlamentârs; i Liberâi, cul 14,4%, a ‘nd àn otignûts 15; il Partît Democratic, cul 12,6%, a ‘nd à vûts 13; e la Aleance Moldova Nestre, cul 7,4% des preferencis, e à elet 8 deputâts. I Comuniscj a àn fat savê di jessi pronts a frontâ la legjislature dai bancs de oposizion e, a chest pont, la uniche alternative di guvier pussibile e je formade di une coalizion tra ducj chei altris partîts. Nancje cheste coalizion, dut câs, e permetarà di elei il prossim president de Republiche, dal moment che par fâlu e covente une maiorance di 61 vôts. Par superâ chest probleme, duncje, si podarès fintremai viodi un pat jenfri i Comuniscj e il Partît Democratic, vuidât dal ex comunist Marian Lupu. La sconfite dal Partît Comunist, dut câs, e podarès tornâ a impiâ la tension sei in Transnistrie, regjon a maiorance russe che si è autoproclamade indipendente, sei inte regjon autonome de Gagausie. Diviers rapresentants dai front liberâl, di fat, a àn dite di volê risolvi une volte par dutis la cuestion de Transnistrie, intant che i gagaus a son stâts definîts “une ulçare” intal cuarp dal stât.
Font: RIA Novosti, 30-31/07/09; Nationalia, 30/07/09; Món Divers, 30/07/09


text:
William James
William James (New York, 11 di Zenâr 1842 - Chocorua, New Hampshire, 26 di Avost 1910), al fo un psicolic e filosof american; al lavorà soredut inte Universitât di Harvard, come professôr di psicologjie. Al jere fradi dal scritôr Henry James.
Al presentà una opare impuartante pe difusion dal pragmatisim, ma il so pensîr al fo par plui ator di une dutrine che lui al clamà empirisim radicâl. Al scrivè Principis di psicologjie (1890), opare monumentâl di psicologjie sientifiche, ma di chê altre bande al fo ancje autôr di Lis varietâts de esperience religjose (1902), il culmin di une traietorie vitâl apassionant. Al provocà ancje scandul tal mont sientific par ve difindût i vuaridôrs.
Intal 1904 al publicà Esistial la cognossince? opare dulà che al vûl dimostrâ che il dualismi tradizionâl tra sogjet e ogjet al jere une bariere par une concezion solide de epistemologjie.
Intal 1907 al publicâ publicà Pragmatisim, dulà che al esprim la sô idee che il pragmatisim al è un metodi che al identifiche cul empirisim


text:
L’arest e la espulsion di 23 rom de bande des autoritâts danesis sul principi di Lui e à jevât la preocupazion di diviersis organizazions pai dirits umans. Cun di fat, daûr de decision no sarès une vere investigazion che e à puartât a incriminâ i rom par cualchi reât, ma dome la clime di intolerance stiçade des declarazions di diviers politics danês. In prime linie ta cheste campagne al somee jessi il sindic di Copenhagen, Frank Jensen, che al à invidât a liberâ la sô citât dai “rom criminâi”. La situazion e je stade denunciade in particolâr dal Centri european pai dirits dai rom (ERRC) che al à invidât lis autoritâts danesis a evitâ declarazions razistis o di istigazion cuintri dai rom, a no arestâ nissun rom dome par vie de sô partignince etniche e a rispietâ lis diretivis europeanis su la libertât di circolazion des personis.
Font: ERRC, 12/07/10


text:
Ai 9 di Març la Assemblee de Irlande dal Nord e à votât a grande maiorance l’acuardi sul trasferiment des competencis su la justizie e su la polizie locâl. A votâ a pro a son stâts 88 deputâts: 44 di aree nazionaliste – republicane, 35 di aree unioniste e 9 di altris partîts. I 17 vôts contraris, invezit, a son rivâts dal Ulster Unionist Party. L’acuardi al jere stât cjatât dai rapresentants dal Sinn Féin e dal Democratic Unionist Party ai 2 di Fevrâr daspò di une tratative lungje e ingredeade. Il trasferiment des competencis su justizie e polizie locâl, previodût ancjemò dai acuardis di Sant Andree dal 2006, al jentrarà in vore ai 12 di Avrîl. A cjapâ in man il ministeri de justizie al varès di jessi un rapresentant dal Alliance Party, formazion politiche che no je leade in maniere direte ni al cjamp unionist, ni a chel nazionalist – republican.
Font: BBC, 09/03/10; Món Divers, 10/03/10


text:
La Ilde a jere istitutrice in tune scuele di andicapâts e a veve menât le sô mularie a visitâ il gno laboratori. Po, par cualchi ant a jere lade a fâ il gîr dal mont. A pît! A jere rivade fintramai in Cine. A nus veve contât lis sôs aventuris prime di tacâ a lavorâ come infermiêre in tun ospedâl. Daspó a jere tornade a partî par lâ in Nicaragua e aventivie in mission umanitarie.
Le ai incuintrade pe strade zence savê ch'a ere tornade. Da un pôc, a si é mitude a fâ le artiste. O sai ch'a à di vê cjapât le idée da cualchi bande ma se le idee a é buine e à da circolâ e cussí sui marcepîts chi ator a si scomence a viodi ce ch'a fâs. A fâs une lastre cimentade di tocs di ceramiche pó il so óm al tire vie le lastre standard e al salde drenti le gnove. L'idee a é tant plasude al comun che dopo cualchi mês di lastris a 25€ par fâsi cognossi cumó e à vût un ordint di 200 lastris a 40€. So vês chê di piastrelâ Udin o le vuestre vile cun le vuestre fantasie, no sês obleâts di fâ il gîr dal mont a pît come jê. Scomençait subite: O proponês a chei ch'a us somein siors avonde di meti une gnove lastre sul marcepît devant de lôr cjase e par 25€ o fasês come la Ilde. Cuant ch'o varês finît di fâ i marcepîtts dal Friûl, o scomençarês a fâ i mûrs des cjasis e so non vês avonde us reste il rest dal mont.
Ilde era istitutrice in una scuola di disabili ed era venuta con loro a far visitare il mio laboratorio. Poi per qualche anno era andata a fare il giro del mondo. A piedi. Era perfino arrivata in Cina. Ci aveva raccontato le sue avventure organizzando un party per l'occasione. Poi aveva trovato un lavoro d'infermiera e se n'era andata di nuovo in Nicaragua per una missione umanitaria.
L'ho incontrata per caso. Era tornata. Era lei che faceva le lastre nei marciapiedi qua ingiro. So che l'idea l'ha presa a cualcuno ma non gli ho detto niente perché, un'idea se é buona, merita di essere fatta conoscere a tutti e non solo a qualcuno. Cosí, per qualche mese, con l'aiuto del marito, fissava le sue lastre di fronte alla casa degli abitanti disposti a pagare 25€ la lastra s'é fatta conoscere dal comune, al quale aveva chiesto l'autorizzazione. Ora il comune le ha dato un'ordine di 200 lastre a 40€. Non c'é di ché diventar milionari ma con la crisi, forse conoscete qualcuno che potrebbe essere interessato di mostrare la sua fantasia sui marciapiedi della vostra città? Quando avrà, finito, potrà incominciare i muri delle case e se non ci fosse abbastanza, c'é il resto del mondo.


text:
La
cognossince de lenghe catalane e je di gnûf un element necessari par
podê lavorâ intune aministrazion publiche des Baleârs. Ai 26 di
Zenâr il Parlament des isulis al à fate buine la modifiche de
normative su la funzion publiche che lu previôt e che e jere stade
proponude dal Partît Socialist, di Podem,
di Més per Mallora,
di Més per Minorca
e di Gent per Formentera.
Di cumò indenant, duncje, par lavorâ intai uficis che a dipendin de
Comunitât autonome, dai Conseis des isulis e des aministrazions
comunâls al coventarà ancje cognossi la lenghe proprie. Si torne
cussì al sisteme in vore fin al 2012 cuant che l’esecutîf di
diestre (PP) che al guviernave lis isulis, inte suaze de sô ofensive
anticatalane, al veve fat de cognossince de lenghe juste un titul di
mert e no plui un recuisît par lavorâ tai uficis publics.
Font:
VilaWeb,
26/01/16


text:
Prima
Dopo
Le magjie a é di trasformâ il pantan intune sculture di argjile e daspó di trasformâ cul fùc l'argjile in ceramiche dure come la piêre a reste simpri alc di magic. A si và sù a 1250° par cuei l'ergile e a 1050° par ricuei il smâlt. Cuant ch'a si vierç a si é simpri di presse parcé ch'a si à voe di viodi cemût che le trasformazion a é sucedude. Se le temperadure a é sot dai 100° a si sintarà le ceramiche "cjantâ" come cuant ch'a si tuche cul dêt un vêri di cristal ma se infre ducj chei sons melodics a si sint un cuàc, alore al ûl dî che un toc al ven di rompisi. Alore, sperant ch'a nol sedi il plui biel dai toi tocs ch'al ven di rompisi, al é miôr di tornâ a sierâ il fór, prime ch'al si rompi un'âltricul sbâlz de temperadure. Duncje, invesit di trai cualchi porco dopo, al é miôr di spietâ un tic a dî cualchi ave cun tune Eve tant che il fór a si sfrêde. Chiste vôlte, no mi si é rot nuje. Viodêt vuâltris. Doman, us mostri toc par toc cemût ch'a son vignûts.
.../...
La magia di trasformare il fango in una scultura d'argilla e poi di trasformare col fuoco l'argilla in ceramica, rimane sempre qualcosa di magico. Si sale a 1250° per trasformar l'argilla e il giorno dopo si ricuoce per trasformar lo smalto. Quando si apre si é sempre ansiosi di vedere come questa metamorfosi sia succeduta. Qualche volta se si é troop impazienti, si apre prima che la temperatura nel forno abbia avuto tempo di scendere sotto i cento gradi e allora se si sta attenti si ode le ceramiche "cantatare". Se i suoni sono puri, non succederà niente, si avrà solo il piacere di sentirli, mentre un suono che stona, vuol dire che un pezzo s'é rotto. Meglio allora aspettare con un'ave o una Eva che aprire troppo presto e incominciare a bestemmiare:-)


text:
01 ago 2009
31 lug 2009
Emilio Nardini poete furlan
Un poete dal 900 che forsit a si dismentee. Chest libri di 200 pagjinis, lu ai cjatât te librerie dongje dal Feeling par 39 euros.
Va ben, al é cjâr ma o no ai cjatât nujâltri su Nardini. O savês di sigûr che cualchidune des sôs poesiis a son stadis mitudis in musiche par A. Zardini (Lis Stelis) o Adrian Blasich (Plan planchin) e GB Marzuttin (Larin Lontan) ma ce che no savês al é che cualchidun al é daûr a meti in musiche altris poesiis di Nardini. Lis peraulis a son plui bielis cuant ch'a deventin musicâls. Dutcâs, lis fotos cjatadis tal libri us mostrin il personagjo cui soi amîs a valin le pene. Dut un'âltri mont. In chê vôlte a si scuignive par lâ a tor, amancul vê une baguline e un cjapiel. I cjargniei ch'a vignivin jù de cjargnie cu le pipe in te sachete e cence un fregul di tabac, forsit no jerin compagns. Doman so ai timp une cerce des sôs creazions.
Domani, se ho tempo, la traduzione e un'assaggino delle poesie di questo artista friulano.
Scrit dal Mario Sommarti A l'ore juste: 09:31 Nessun commento: Leam viers chest mesagjo
Etichetât: poesie
28 lug 2009
L'udin di íar / L'Udine di ieri
Palma il Zovin: La dedizion di Udin a Vignesie (Frament)
O ai taiât vie Sant Ermacore, San Marc, le madone e ducj i agnui par lassâ dome chiste vidude di Udin piturade cun estro da Jacum Palme dite il Zovint tal 1596 in tun cuâdri intitulât: La dedizion di Udin a Vignêsie.A si cjate te galerie de piture al Cjistiel di Udin. Nue fotos al mi diseve il vuardian e al mi vignive daûr come la mê ombrene. Ma le ai fate distès:-)
Ho tolto il san Ermacora, il san Marco, la madonna e tutti gli angioletti per lasciare solo lo scorcio sulla piazza Cantarena (Oggi piazza Libertà). La pittura é di Giacomo Palma del 1596. Il titolo: La dedizione di Udine a Venezia. Si trova nella galleria d'arte del castello di Udine.
-Niente foto. Mi disse il guardiano che mi seguiva come la mia ombra. Ma l'ho fatta lo stesso.
-Niente foto. Mi disse il guardiano che mi seguiva come la mia ombra. Ma l'ho fatta lo stesso.
24 lug 2009
Le blave, il labirint e le madone di Mortean
Cui no cognossial le fame de blave di Mortean? Cui no cognossial le blave doc ch'a siervís par fâ le miôr farine di polente ch'a sedi sul marcjât? Va ben, o disarês che aromai, ducj i purcits, lis vacjis, lis piôris e i poleçs dal mont a son nudrîts di blave e ch'o no volês fâ ni cocodês, ni bês, par no someâ masse a un prossùt ambulant.
Nó, no stait a dî nuje, o vês reson, al é simpi miôr tasê par nuje che cjacarâ di bant ma, cognosseviso il labirint di blave di Mortean?
L'idee tirade fûr dîs agns indaûr par promovi le blave, a grope il comun e i agricoltôrs e a tire ogni ant sui 30 mil turiscj di ogni etât e a fâs lavorâ une cincuantine di personis dute l'istât.
Le idee, a jere nassude tal cjâf di un agricoltôr locâl ch'al si diviertive da agns a scrivi messagjos tal so cjamp pai passegjirs dai avions ch'a passin par aí par vie dal aeropuart di Ronchi dei Legionari.
Al bastave dome tajâ un labirint in tun cjamp di blave. Ma ce lavôr! Ce organisazion!
Ogni ant, il labirint al é tajât in tune âltre maniêre e lis atrazions pai fruts e pai parints a son simpri difarentis.Lait a viodi i numars dai atôrs e dai saltinbancs ch'a lavorin lí 7 oris in dí ancje sot de ploe e siet dîs sù siet.
Daspó, so no si sês pierdûts, tornant fûr, une disine di specialiscj in gastronomie locâl us fasin svintulâ il tacuin pal ajar fintramai che a sedi colât fûr l'ûltin centêsin.
Ma o sarês contents, no stait a vê pôre, e ancje lôr:-)
Pó cumó o savês cemût che Mortean, dal paîs plui cognossût dal Friûl pe so blave, al é deventât il paîs plui cognossût dal mont pal so labirint tajât te blave.
Ma no é finide: Chest an, cun 4 a 5 corieris di turiscj in dí, a si dîs bielzà che le blave di Mortean a tire plui int che le madone di Cjascjelmont. Biel pront, il plevan don Gjoldenzi, al pense di fâ sù une capele votive tal mieç dal labirint e forsit pal ant ch'al ven, daspó le blave di Mortean e il labirint di Mortean, o varin ancje le madone di Mortean!
Il proprietari dal cjamp, un Bepi plui comunist e plui furlan che il Peppon di Guareschi al veve subite alçât le creste ma finalmentri al à finît par ameti che vendi osties al puedarès sei plui lucratîf che vendi blave. Un so concurint, pront a cjapâ le corse ae reunion de pro loco e de pro blave al si é esclamât invesit subite a alte vôs disint: Eh, lait sul osti so no fasin ancje chês al sarès pecjât mortâl! E forsit bielzà in Avost, i turiscj a puedaran cjatâ lis Ostiis di Mortean fatis di farine di blave doc!
Imagjinait intant i pelegrinagjos pal ant ch'al ven!
Imagjinait che le madone di Madjugorie a vegni ancje jê a fâ une aparizion privade e che invesit di gotis di sanc a si meti a vaii gotis di sorc...
Osco boe, imagjinait, imagjinait cê ch'o vês voe ma lâ a fâ il labirint disint il rosari o fâ il labirint cjaminant sui zenôi magari denantdaûr, chel, fantats, o no lu varessis mai imagjinât.Diseitlu!
Ma a son rôbis ch'a puedin sucedi ancje tai paîs plui docs e se di achi a l'an ch'al ven, no le varês immo capide, chiste storie, vere di jar o vere di doman, disêit che vuê o us e ai contade jó:-)
A Mortegliano, per promuovere la polenta fatta con il granoturco locale, dopo i ristoranti e l'albergo Blave di Mortean (Mais di Mortegliano), si era pensato di intagliare un labirinto in un campo di mais. L'idea era uscita fuori dopo che un agricoltore locale ormai conosciuto nel mondo intero si era divertito a scrivere nel suo campo dei messaggi per i passeggeri del vicino aeroporto di Ronchi dei Legionari. Cosicché, dopo gli accordi tra il comune e gli agricoltori, la pro loco e la pro blave, da dieci anni, il labirinto é diventato un'attrazione turistica che attira più gente che la madonna di Castelmonte.
La concorrenza tra le sagre e i pellegrinaggi estivi essendo spietata, il parroco di Mortegliano ha proposto ora di costruire una cappella votiva nel bel mezzo del labirinto e sebbene il proprietario del campo, un Bepi ancor più friulano e comunista che un Peppone guareschiano avesse alzato la cresta, ha finito per ammettere che, vendere ostie potrebbe essere molto più redditizio ancora che vendere mais e cosí il biglietto di entrata sarà portato a 10€ invece di 8! Ma già si sà che uno dei produttori di farina locali, presenterà delle false ostie fatte di farina di granoturco doc.
Cosicché, dopo la polenta di Mortegliano e il Labirinto di Mortegliano, avremo anche la madonna di Mortegliano. Immaginate che nel bel mezzo della follia, la madonna di Madjugorie in visita privata si metta a piangere lacrime di mais...Immaginate quante corriere bisognerà ospitare in più delle 5 a sei corriere di turisti di oggi per non impedire i pellegrini che vorrebbero fare il labirinto recitando il rosario camminando in marcia indietro sui ginocchi?
Scrit dal Mario Sommarti A l'ore juste: 07:16 8 commenti: Leam viers chest mesagjo
Etichetât: Frice, furlanadis, ideis/idee, Jaiadis, Pan di cjase
22 lug 2009
Colp di vôli al DOF / Colpo d'occhio al DOF
Alore o soi rivât adore a ordenâ il dof.No ch'al sêdi stât tant dificil, ansit, facilissim.
O soi lât achi o ai fat un mail e lôr no mi an nancje rispuindût...
Ma daspó dôs setemanis il puestin al mi cjalave di strani viodint le mê mûse
meraveade tal ricevi il Dof ch'o ai vierzût subite par dâ il gno colp di vôli.
Po ben, se no lu vês ancjemó nó, o vês tuart. Ce sono 14€? Nuje. Massime che il lavôr otignût al é ecelent.
- Achi, nuje letaris piçulis e vecjis come tal Pirona.
- Achi, a no tu riscjis di pierdi le pagjine tant ch'a tu rispuindis al bigofonín.
- Achi nue segnos forescj come tal Nazzi.
Al é scrit clâr e net nêri su blanc che plui blanc a no si puès.Le cuviertine plastificade a é util parcé che si plee juste chel tant ch'al cji ûl cuant che par sfueâ un toc al ti cjape il tic.
Osti, no rivi mai adore a stâ cence une rime:-)
Dutcâs il colp di vôli al vâl simpi le pene.
Colpo d'occhio al DOF. Il nuovo dizionario friulano-italiano e italiano-friulano.
L'ho ricevuto per via postale dopo aver mandato una mail qua.
Si sfoglia con facilità perché la copertina non é rigida e si legge anche senza occhiali perché i caratteri sono di buona statura e veramente neri su carta veramente bianca.
Non l'ho ancora pagato perché il responsabile é in vacanza. Complimenti ad Alessandro Carrozzo per il lavoro di benedettino e per il risultato di grande qualità.
02 lug 2009
Sarkozy in Friûl / Sarkozy in Friuli
Ce ch'o no vin avonde? Il patriotism! Cence sei siovíns come i francês o tabajâ mâl dai nestris pulitics, sa si fós un tininín plui furlans o talians, forsit a si starès miôr. Dutcâs a si puès simpi
fâ un insium...O un scherzo:-) frache chi sot par viodi.
Quello che non abbiamo abbastanza? Il patriottismo ! Senza voler essere sciovini come i francesi o parlar sempre male dei nostri politici, se fossimo un pó più italiani forse si starebbe meglio.
In ogni caso, si puó sempre sognare...O fare uno scherzo:-) Guarda il video.
Iscriviti a: Post (Atom)


text:
Bancje Mondiâl
La Bancje Mondiâl e je stade creade tal 1944, ae fin de Seconde Vuere Mondiâl, cul fin di ricostruî i paîs distruts par vie de vuere. Che volte si clamave IBRD (ven a stâi International Bank for Reconstruction and Development, Bancje Internazionâl pe Ricostruzion e il Svilup). La sêt de bancje e dal so grup asociât (IFC - International Finance Corporation,IBRD,IDA - International Development Association, MIGA - Multilateral Investment Guarantee Agency, ICSID - International Centre for Settlement of Investment Disputes) e je a Washington, in Americhe. Lis organizazions dal grup de Bancje Mondiâl a son ognidune specializade intun cjamp, ma a an dutis l'obietîf comun di judâ il disvilup dai paîs plui puars.
La Bancje Mondiâl e colabore ancje cul Font monetari internazionâl (FMI), che jude l'organizazion cun finanziament pal paiament dai debits dai paîs mancul svilupâts. Chescj doi organisims a son cognossûts insieme come "Instituzions di Bretton Woods", pal fat che a son stadis creadis inte conference che si davuelzè inte citadine dal Gnûf Hampshire dal 1 ai 22 di Lui 1944.


text:
dimarts, de juliol 08, 2008
-17
17 zornadis... soi tornât a Bologne, ancje se podevi stâ ancjemò un pôc in Friûl. a la fin ca nol è masse cjalt, po soi vignût jù in machine, par cui amen. po ca podi fa cualchi zîr in bici o miôr mountain bike... sì mi sta cjapant chê malatie... bon mi à simpri plasût, però sù, a part che e je planure, a part che o cognossi dutis lis stradis di cjamp, a part che no ai e no ai in pratiche mai vût une biciclete decente, po ben ca invezit tu âs salidis di dutis lis sortis a puartade di gjambis e lis salidis a dan plui gust e tu consumis ancje plui caloriis che nol è mal! Cumò varai di cjoli une bici di sest, stoi lant a scroc però cuntune bici gnove tu vâs sù miôr... me mari mi dîs che mi sta vignint cumò dute la voie di fâ che no vevi di frut. fortune che sin ancjemo in timp :-D
doman viodi se finissi introduzion e conclusion de tesi, dopo stampe, presentazion, esposizion, vacancis e fanculo al mont par un doi mesuts; magari ancje un mesut cence computer. stoi ancje cirint cjase ma no si cjate une come chês che nus covente. mah starin a viodi
ciart che se finivi come previst a jugn a chê ore ca o podevi jessi za a fâ nuie, o magari sù al Rototom che soi stât dome une sere un trê agns fa e o varai di tornâ prime o dopo, ancje se la universitât e romp simpri i coions in chest periodo...
doman viodi se finissi introduzion e conclusion de tesi, dopo stampe, presentazion, esposizion, vacancis e fanculo al mont par un doi mesuts; magari ancje un mesut cence computer. stoi ancje cirint cjase ma no si cjate une come chês che nus covente. mah starin a viodi
ciart che se finivi come previst a jugn a chê ore ca o podevi jessi za a fâ nuie, o magari sù al Rototom che soi stât dome une sere un trê agns fa e o varai di tornâ prime o dopo, ancje se la universitât e romp simpri i coions in chest periodo...
Zontât di Andri a lis 19:56
Etichetis: biciclete, esplorazions, universitât
Subscriure's a: Comentaris del missatge (Atom)


text:
domenica 28 giugno 2009
In Guatemala
Vuè o pubblichi il progjet ch'o vin in cur di realizà in Guatemala.
In plui dal volantin pieghevul, us lassi cualchi pagjinute di approfondiment là che ùs spieghi cemut ch'al è nassut e il parcè che che lu vin metut jù. Dut il lavor fat al nas de nestre buine volontat, no esistin rimbors de spesis par di nissun, dut ce cal rive dongje al vignarà impegnat par fa sù, e par chest si fasin iudà da ducj chei che nus crodin come persones series e onestes a realizà concretamentri ce che fin a pos mes fà al jere nome un nestri sium. L'associasion "I NOSTRI AMICI LEBBROSI" di Udin che da 40 ains a si dopre pes causis dai plui debui e sfortunas dal mont, si è rindude disponibil a colaborà in dut chest. E cun lor o presentin su chestis paginis ce cho vin elaborat insieme.
-------->Volantin pieghevul pdf
-------->Storiute pdf
Pubblicato da Tulio a 08:04 Nessun commento:
domenica 21 giugno 2009
In Bolivie
Vue io si sin cjatas par meti ju i volantins par publiciza il nestri progjet ca si clame Aghe dal cil, un al è proviudut in Bolivie e chel altri in Guatemala. Sin contens dal lavor che vin fat. O jerin sinceramentri stufs di no cjatà il timp necessari per ordenà las nestres ideis ch'o vevin. Si capis!, no l'è perfet, però crodin ch'al sedi avonde par faus capì ce ca nus a dismot la cognossice e il contat cun persones di comunitàs di che altre bande dal mont. Cumò o spietin ancje il jutori di dute che int sensibil a cheste cause par che nus dedi une man a concretizà il nestri sium, il nestri obietif: facilità il fat di podè gjoldi di vè un pocje di aghe tacade di cjase, e sore dut potabil, buine di bevi e di gloti cuant che la set ti gafe el cuel e ti bruse il stomi.
Buine leture! O spetin lis vuestris critichis e/o oservazions!! Maman
Pubblicato da Tulio a 09:07 Nessun commento:
Iscriviti a: Post (Atom)


text:
domenica 25 gennaio 2009
Abinament special
Par une volte no vevi voè di abinà il solit ros su un biel arrost cun le pulente. Alore soi visade di une bire che o vevi cerçiat temp fà: Vienna da Ditte Theresianer, une buine rispueste pai amans di chiste bevande. Ma ancje la Strong Ale da stese dite un pôc plui alcoliche (8.5%) cumbinave ben cun le ciar rose e cui formadis stagionâs. WWW.THERESIANER.com ma gli espers zà le cognosin...
Pubblicato da spirt di vin a 19:39 Nessun commento:
Gnuf President e ancje gnovis abitudinis
Dopo 8 ains di astemis di vin (chiste no le savevi, ma propit sul serio? poi disin che le aghe e fâs ben e no confond lis ideis, ma forsi el are bourbon) finalmenti in Americhe il President torne a bevi vin. Anzi samèe chel sedi un estimador di vins cun une cantine privade di dot rispièt e i magiors produtors di vins americans son tra i soi eletors.
Cuissà sel manten lis regulis che si à di bevi dome vins americans a la Casa Bianca o si pol gambià ogni tant cualchi butiglie...juste par cercà cualchi novitât!!!
Bon lavor, President!!!
Pubblicato da spirt di vin a 11:49 Nessun commento:
sabato 24 gennaio 2009
Un purcît ...furlan
Chiara mi à segnalât le iniziative dal Salumificio UANETTO che par rinfuarzà le idee da genuinitât dal prodot, lu fâs fevelà par furlan al contrari dai savors internazionai, duc compains che si ciatin atôr tas buteghis.
Di sigùr sarà polemiche forsi je bisugne di une traduzion..
Pubblicato da spirt di vin a 13:48 Nessun commento:
Etichette: cusine, tradizions
Archeologie contadine
Une biele scuviarte in Piemont tai ains Setante e cumò difondude in tal ambient enologic. Si trate di archeologie contadine dulà che le fertilitât dal taren are le vite par une famèe.
Une culture piardude ancje se cualchi segno el reste atôr...
Une culture piardude ancje se cualchi segno el reste atôr...
Pubblicato da spirt di vin a 13:25 Nessun commento:
Etichette: archeologie, tradizions
giovedì 15 gennaio 2009
Culture alcoliche..a scuele!
Il probleme da l'abus di alcol l'è sintut in dute Europe, e cualchidun chel pense a chist probleme l'è atôr! Propostis: siarà prime lis discotechis (come se fosin gli unics puests l'à che si bef .. dopo une certe ore), machinis che no partisin se il tas alcolic l'è alt. Une iniziative che vares di jessi mostrade soredut in tes scuelis je nassude in Europe e sperin che fasi il zir ancje da l'Italie. Forsi no sarà une soluzion ma le strade mi par vonde juste....
Pubblicato da spirt di vin a 18:09 Nessun commento:
martedì 6 gennaio 2009
Culture gastronomiche
Cuand che si è al di fûr da Italie, si sent spès i Talians che si lamentin da cusine local, che bramin un plàt di "spaghetti" o magari in Irlande son daûr a vosà parce che cul lat si fas dome spongje e no mozzarella. A tal proposit, une biele interviste a Robert Maklowicz, espert di culture enogastronomiche da l'est de Europe chel conclut cun une biele affermazion“Tra Storia e Cucina ci sono dei legami molto interessanti ed è proprio questo che mi ha impressionato di più. Là dove perdura la memoria della cucina la gente può dire di avere le radici ed è consapevole che in queste si conserva la propria storia”.
Pubblicato da spirt di vin a 13:20 Nessun commento:
lunedì 5 gennaio 2009
Une biele iniziative
Dulà che oramai si fevele di globalizzazion e di prodos che spès son compains atôr pal mond, cence nisune impronte local, si à di dai at a chist libri di jessi in cuintritendence. E si scuviarz che l'autor l'è inamorât tra l'altri dal Schioppettino e dal Pignûl. E nol mancje ta interviste di nomenà la Vitovska... Une biele leture!
Pubblicato da spirt di vin a 05:52 Nessun commento:
Etichette: libris, tradizions, vin local
Iscriviti a: Post (Atom)


text:
Si jere insumiât di une robe tremende! Al veve intor une tute a pueste, di chês par parâsi dal fûc. Al steve par jentrâ intune sorte di grant locâl, un silos, une fonderie o forsi un alc che al contignive petroli… un infier di flamis. Prime di jentrâ al veve saludât cualchidun ma no si visave cui che al jere; cuistion di pôcs minûts e ancje la tute protetive no varès plui resistût al fûc, si sarès disfate cul calôr e lui cun jê.
Nol rivave mai a liberâsi di chel pinsîr signestri e al saveve cuant che al veve tacât pe prime volte.
Al jere soldât sul Lusinç dal 1917 e, prime di partî al atac, i austriacs a vevin colpît cu lis granadis dai depuesits pai lanceflamis che si cjatavin te retrovie taliane; daurman al jere vignût fûr un fûc grandon che cul aiar al stave rivant fin inte prime linie e cussì, par scjampâ di une muart sigure, un uficiâl al veve ordenât un atac cuintri la linie nemie. Atac votât a la muart devant des mitraiis austriachis!
Il nestri puar soldât al veve vût des feridis a lis gjambis e al jere colât intune busoche. Ma si jere salvât! Tirât fûr di une patulie austriache, curât intune infermerie, po liberât a la fin de vuere. Al jere restât çuet.
In bande dai dolôrs che no lu bandonavin mai al jere simpri chel vencul orent che lu tormentave. Ancje cumò che la vuere e jere finide.
Al jere tornât tal so paîs dal Friûl di mieç e al veve viodût la miserie. No che prime de vuere lis robis a fossin stadis tant miôr però di sigûr dut chel disastri si podeve sparagnâlu.
Lui al jere un zovin normâl e al veve la idee di sposâsi ma nissune femine dal paîs si sarès mitude cuntun strupiât.
Tancj soi compagns a jerin muarts intes manieris plui barbaris. Dai vincj fantats dal paîs lâts in vuere a jerin restâts in vite dome in cuatri cun lui.
Il mont al cambiave planc planc. Si tornave a fâ sù lis cjasis, a sistemâ lis stradis, si sapulivin i muarts o ce che al restave di lôr. Lis scuadris di lavôr a levin sul Cjars a cirî i cadavars par dâi une degne sapulture.
Une dì lui al à cjapât in man un cuader cu la cuviertine nere e l’ôr ros e une pene e al à tacât a scrivi dut ce che si visave de vuere e ancje dut ce che i vevin contât chei altris, lis lôr esperiencis, lis ideis...
Si fermave spes inte ostarie dal paîs; si sentave e al poiave il cuader sul taulin. Al cjoleve un tai e al spietave, al spietave che a rivassin. A testemoneâ. Lui al ripuartave lis lôr memoriis e al jere brâf a descrivi lis sôs aventuris…
Il nestri testemoni al contave di trope maravee che a vevin i puars contadins cuant che, in timp di vuere, a viodevin lis montagnis a lampâ e a tonâ; di gnot i paîs de plane a jerin inneâts intes tenebris e invezit a orient i canons talians e austriacs e i raçs par segnalazion a inluminavin a dì ciertis zonis dal front. Al jere un spetacul impressionant: come un grant temporâl dome che al jere creât dai oms. Lis monts che a lampavin e a tonavin… di sgrisulâsi a pensâ…
E la biade int dai borcs de plane e sintive chel lontan tamburâ. Cualchidun nol capive o al faseve fente di no capî… sì, si saveve che e jere vuere ma no si veve idee di cemût che e fos… si continuave a lâ a vore pai cjamps e a viodi des bestiis e di gnot si cjalave chei lamps. Ogni tant pes stradis si viodeve passâ cjars tirâts di cjavai, int foreste in uniforme che e fevelave dialets scognossûts… e ti domandavin alc par talian e tu tu i rispuindevis par dialet venit…
Cualchidun altri invezit al saveve ben cemût che a levin lis robis.
Cemût levino i nestris fantats? Sì, ce che mi plasarès jessi li cun lôr… li in trincee si scriveve la storie… sì la vuere e jere come une gare sportive… nô cuintri di lôr… a la pari… no, cemût? Levino mâl lis robis?
Cualchi ferît des retroviis, in libare jessude e cuasi vuarît, al lassave trasparî alc… no, nol leve ben al front. Masse i muarts… nissun vuadagn se no cualchi culine cence arbui, culinis speladis des bombis, aradis, savoltadis, brusadis… e ce fâ a combati alore? E ce fâ a murî? Puars zovins! Cemût? Lis bombis ju fasin a fruçons? Cadavars fraits patocs? No si rive a cjapâ sù i ferîts? Ti tirin intor distès? Ancje se tu vâs a cjapâju sù? Il gâs? Ce gâs? Adiudiudiu… puarets! Puarets! Cui polmons plens di aghe tu nus disis?
No no no, alore gno fi ultin lu plati… no lu mandi a murî… al à sedis agns… al è di cuant che al à dîs che mi jude tai cjamps e te stale… o ai dome feminis prime di lui… no… lu plati, lu plati… no puedin partâmal vie!
E tu ce fâstu? Tu tornis là? Tu sês mat tu! Scjampe vie, no? Va a platâti! Va sù in montagne…ce? A combatin ancje alì? Ma par ce fâ? Ce ano di vuadagnâ?
Cumò chel cuader cu lis pagjinis dai ôrs ros e la cuviertine nere al è dut ce che al è restât di lui. Dut li dentri. Si pues disi che il so preziôs çurviel plen di tancj ricuarts al sedi stât traferît ta chês pagjinis inzalidis. No je nancje plui la sô tombe: tal cimitieri le àn tirade vie par fâ puest a un altri: un zovin muart in incident stradâl.
di Checo Tam


text:
Artesanât
L'artesanât al è chel mût di lavorâ cal dopre sore dut il lavôr dal om par produsi dai bens finîts. Cuant ca si doprin soredut machinis e un grant numar di operaris si à invezit la industrie.
L'artesan al met di spes tal so lavôr une grande passion, a voltis lis sôs oparis a puedin someâ des veris oparis di art.
In Italie cirche un tierç des impresis à son impresis artesanis e a dan lavôr a cirche un cuint dai lavoradôrs. Viodude la lôr impuartance a son dai canai di finanziament particolârs che a spietin a chestis impresis. La legjislazion taliane a proviôt l'oblic de iscrizion al AIA (liste des impresis artesanis) dal 1985 cuant che la legjislazion regjonâl furlane lu proviodeve dal 1970, in chest mût si puedin vê des agjevolazion finanziariis specifichis.
Leams[cambie | modifiche il codiç]
- [1] Cjamare di Cumierç di Udin
- [2] Cjamare di Cumierç di Gurize
- [3] Cjamare di Cumierç di Pordenon
- [4] Confartigianât isontin
- [5] Confartigianât di Udin
- [6] Confartigianât di Pordenon


text:
Filologjie
La filologjie e je la sience che e studie i tescj par ricostruì il lôr aspiet origjinari mediant de analisi critiche e comparative des fonts storichis che ju testemoniin.
Il procediment filologjic consist intal provâ a cjatâ la forme origjinarie di un test cun criteris mecanic-probabilistics e linguistic-formâi. Il test al è inevitabilmentri corot de schirie di copis che lu àn tramandât de antighitât a vuê.
Il tiermin al derive dal grêc: philéō ("amà"/"ve cure") e lógos ("peraule"/"discors"), o ben "amôr pe peraule, pal lengaç"[1][2]
Storie[cambie | modifiche il codiç]
Lis primis olmis di un studi sientific dai tescj leteraris rimontin al periodi elenistic (IV secul p.d.C.), opare dai filolics de biblioteche di Alessandrie. Cheste ativitât si à svilupade une vore tal periodi dal umanisim, deventant une vere e proprie sience tal XIX secul gracie a la ativitât di riorganizazion e riformulazion dal filolic classic todesc Karl Lachmann.
Notis[cambie | modifiche il codiç]
- ↑ Franco Montanari, GI. Vocabolario della lingua greca, Loescher
- ↑ Manlio Cortelazzo, Paolo Zolli, DELI - Dizionario Etimologico della Lingua Italiana, Zanichelli
Leamis esternis[cambie | modifiche il codiç]
- Filologia, treccani.it


text:
Paîs Basc: suspindudis lis ativitâts di ANV e EHAK
Tes ultimis setemanis e je lade indenant cun inmò plui fuarce la azion repressive cuintri de çampe indipendentiste basche, che si è disvilupade massime su doi fronts, ven a stâi chel di cirî di impedî la ativitât dai moviments che a rapresentin cheste aree politiche e chel di impresonâ i rapresentants principâi dal indipendentisim basc.
La Avocadure di stât e la publiche acuse a vevin domandât al Tribunâl Suprem di suspindî la ativitât dai doi partîts di riferiment de ezkerra abertzale, ven a dî EHAK - PCTV (Partît Comunist des Tieris Baschis) e EAE – ANV (Azion Nazionaliste Basche), come prin pas intal procès par metiju fûr leç come che si veve za fat cun Batasuna. Dut câs, contrari des previsions, il Tribunâl Suprem al veve judicât disproporzionade cheste misure, ancje se al veve decidût di blocâ ogni misure di finanziament public pai doi sogjets politics e di impedî a ANV di partecipâ aes elezions politichis dai 9 di Març. Chel che il Tribunâl Suprem nol veve fat, lu à fat invezit il judiç de Audiencia Nacional, Baltasar Garzón, di agns in prime linie inte bataie cuintri dal indipendentisim basc. Garzón al à decidût di suspindî par trê agns la ativitât dai doi partîts, di sierâ dutis lis lôr sedis e i edificis di lôr proprietât, di blocânt ducj i conts e lis financis, di sierâ i lôr sîts internet e chei altris mieçs di comunicazion, di impedîur di clamâ adun o di partecipâ a cualsisedi manifestazion publiche. Ta cheste maniere – al à spiegât Garzón – no si intint meti fûr leç dai partîts, ma dome impedî che a vegnin doprâts par fâ dai delits. I “delits” che si riferìs il judiç, in realtât a son la ativitât politiche a pro de indipendence e de soluzion politiche dal conflit basc. Daspò vê imbastît il teoreme, cence provis reâls e cun diviersis contradizions internis, che al dîs che Batasuna e ETA a son la stesse robe, Garzón cumò al dîs che EHAK e ANV, ancje se no son Batasuna, a son stâts ocupâts di Batasuna che ju controle e a ‘nt decidît la linie politiche. Par justificâ cheste sô teorie, il judiç al spieghe, par esempli, che i trê sogjets politics a àn la stesse politiche cuintri de TAV, che ex dipendents di Batasuna a son stâts cjapâts sù a vore ta chei partîts, o che cierts manifescj si somein…
Al è simpri Garzón daûr de vierzidure di un gnûf procès cuintri dai rapresentants principâi de çampe indipendentiste basche e di une gnove ondade di arescj di indipendentiscj. Tai ultins vot mês a son stâts 322 i ativiscj politics arestâts, di chescj 151 a son ancjemò in preson. Daspò dal arest di Arnaldo Otegi e di buine part de dirigjence di Batasuna inmò in libertât, ta chestis ultimis zornadis a jerin stâts impresonâts ancje Pernardo Barrena e Patxi Urrutia. A chescj arescj, dut câs, a ‘nd è rivâts subite daûr altris cutuardis (11 di chescj za in preson e 3 libars su cauzion), tra di lôr al è ancje Karmelo Landa, om di prin plan dal panorame abertzale basc. Par ducj lôr la acuse e je di jessi membris di ETA o di vê colaborât cu la organizazion armade basche. Chest dome par vie de lôr ativitât politiche, daûr dal teoreme di Garzón che fâ ativitât politiche cun Batasuna o imbraçâ lis armis al è compagn. Cuintri di lôr di fat a son dome regjistrazions di conferencis stampis, declarazions su la stampe o partecipazion a manifestazion publichis. Denant di cheste gnove azion repressive, ancje i partîts bascs plui moderâts a àn jevât la lôr proteste. Pai ultins arestâts al è stât imbastît un gnûf procès di grup batiât “Sumario 11/08” Dut câs, i arescj no si àn vût dome intal stât spagnûl, ma ancje ta chel francês là che la polizie e à arestât Jean-Noël Etxeberri, un dai dirigjents dal moviment nazionalitari basc Abertzalean Batasuna, ma ancje Jacó Morio, ativist dal partît indipendentist ocitan Anaram Au Patac e redatôr di Radio País, emitente ocitane guascone. Ancje par lôr e je la acuse di vê colaborât cun ETA.
Denant di cheste gnove ondade repressive, si son davueltis diviersis protestis. Ai 10 di Fevrâr si è davuelte une manifestazion cun miârs di personis a Bilbo / Bilbao che e je stade dispierdude des cjariis de polizie autonomiche. Ai 14 di Fevrâr si è tignude invezit une zornade di siopar compagnade di diviersis manifestazions di place. Intant de proteste a son stâts arestâts 24 manifestants. Pal sindacât nazionalitari LAB la adesion al siopar e je stade significative, cundut de massive disinformazion su la proteste e des menacis ai lavoradôrs par che no partecipassin.
Font: Gara, 07-08-09-11-13/02/08; EiTB24, 08-09-14/02/08; Deia, 13-14/02/08; Mon Divers, 07/02/08


text:
“Sêstu
dacuardi, daûr dal dirit internazionâl des Nazions Unidis, che il
popul sart al otegni la sô libertât par mieç de indipendence?”
Al è chest il test de domande che il moviment politic Malu Entu al
volarès indreçâ ai citadins de isule par mieç di un referendum.
13 mil firmis cjapadis sù intai ultins mês par poiâ il referendum
a son za stadis consegnadis alì de cort di apel di Casteddu /
Cagliari. La Regjon autonome e à di fat la pussibilitât di davuelzi
dai referendums consultîfs pûr che a vedin la poie di almancul 10
mil citadins. Cumò si varà di spietâ la rispueste in mert ae
legjitimitât de domande referendarie. Diviers moviments sarts a son
a pro de indipendence – di iRS a Sardigna Natzione, di A Manca pro
s’Indipendentzia a ProgReS – ma no ducj a crodin che chest al
sedi il moment just par proponi un referendum di cheste fate.
Font:
La Nuova Sardegna, 11/05/12; Il fatto quotidiano, 12/05/12


text:
Le storie locâl a si drece dome sul sâl e sul mâr. Cualchi talian vignût dal ream di Napoli al timp dai Borbons e an lassât il lôr non in tune strade o in tune place. Nissun furlan, ancjemó . Ma s’o sês stâts tai alpins, il 24 di avrîl o podês lâ ae sfilade dai veterans jenfri i spagnûi, i inglês, i olandês e vie vie.
Pal rest, se si cjale lis cjasis, a son pôcjis chês che a àn plui di cent agns. Di fat, no ‘nd é nuie di viodi. Come a Lignan, a si và par vie dal mâr ma achi ancje par vie de temperadure e dal sorêli presints dut l’an. I lâcs salâts dal interni a siervissin a fâ il sâl da plui di 1000 agns. ma gracie ai lâcs salâts al si cree un microclime che al fâs sopuartâ miôr i frêts e i cjâlts par vie dal sâl che al tire le umiditât dal aiar e cun chest, il clime al é un dai plui dôlçs dal mont e al fâs un grum di ben a chei che a àn i reumatismos o artrite o l’asme…Dal rest, a si disarès che ducj i pensionâts dal nord Europe a son lí a scjaldâsi i vuès seben no ai viodût in nissune cjase il riscjaldament ancje se al esist.
Cun 325 dîs di sorêli ad an, e plui di 19° di medie anuâl, un grum di int a dopre dome il scjaldin dal bagno.
Lis plois, a rivin massime in otûbar ma cuant che a rivin, lis tradis a deventin flums parce che le vile a é cence tombins e cence gornis. Par fortune a si svueidin in tic e tac a pene che il sorêli al torne e al torne amancul 6 oris in dí.
Le nature a é plui che mediteranee, a si disarès africane. Alí, i arbui des stradis e dai parcs a son lis palmis, i pins e fintramai baobabs.Lis cîsis di ibiscus e abutilon che si viôt dapardut, a dan une arie esotiche ancje se un grum di int a preferís di vê un curtîl piastrelât che di vê un zardin. Chest, forsit, parce che i trê cuarts des cjasis, come a Lignan, a son dopradis dome in te stagjon turistiche. A chest proposit, o fasarês come me : Invezit di lâ in albergo, o fitais un apartament o une vilute che, par 250 ae setemane o podês lâ in 4 o sîs. Alà, dut al é fat par vivi di fûr e nissune cjase a é cence une terace e scuâsit simpri, i tets a son doprâts par fâ un solarium o un zardin.
Da l’aeropuart di Elche, dongje Alicante, a si met une orute par lâ a Torrevieja. Al esist un grum di pusibilitâts ma al bisugne stâ atents di no rivâ masse tart di sere o masse adore di dí.
A Torrevieja é successo più in questi ultimi trent’anni che nei mille anni precedenti. Questo, si vede viaggiandoci dentro. Praticamente, é una città come Lignano ma in più grande. Solo case nuove che in maggioranza sono vuote al di fuori della stagione turistica. Da più di mille anni, si continua a produrre il sale dalle lagune salate dell’interno ma da trent’anni s’é scoperto che contribuiscono ad asciugare l’aria e a produrre un microclima che dà in media annuale 19.5 gradi centigradi con un minimo di 6 ore di sole al giorno per 325 giorni all’anno. Questo é anche eccellente per quelli che soffrono di artrosi, reumatismi e asma. Allora si costruisce in grande e in piccolo. Villette a schiera per i pensionati
Inglesi, olandesi, tedeschi e altri nordici modesti e villotte e castelli per i nuovi russi o ricchi di ogni provenienza. L’Italia, scoperta dai primi turisti inglesi nel 700 é, da un bel pezzo, diventata troppo cara per quelli che cercano solo sole e mare e troppo pretenziosa per quelli che cercano di più. Allora tutti a Torrevieja, o quasi. Lignano e Grado messe insieme con Rimini non attirano più i tedeschi di prima e per i polacchi, cechi, slovacchi e ungheresi, non fanno caso alle strade senza tombini e le case senza grondaie, tanto, piove poco e quasi mai durante le vacanze.
Eppoi, a Torrevieja il mediterraneo é ancora più africano che in Sicilia. Lo si vede nelle piante che adornano i giardini e le strade, ci sono perfino i baobab. Nessuno quasi và in albergo perché costa di meno l’affitto di una casa ammobiliata. Niente tasse di soggiorno e niente spiagge da pagare. Niente lungomare per privileggiati. Dalla strada al mare c’é solo qualche metro su una lunghezza di 15km.
Lingue parlate ? Tutte. O quasi. Sopratutto l’inglese e il valenziano ma anche lo spagnolo ed il russo.
Pochissimi gli italiani sebbene alcune strade e piazze siano dedicate ai napoletani emigrati a Torrevieja al tempo dei Borboni.


text:
Une fame come tantis che e à di fâ i conts cu la vite.
Par fâ il mistîr di gjenitôrs, fin cumò, no si à cjatât ni un mestri ni un professôr che lu insegni.
Vuê no si à, grazie a Diu, bisogne di un toc di pan, ma a son tantis altris robis che a stan tormentant e lambicant la famee.
Nissun al è content, par no tant lamentâsi, al bastarès cjalâ chei che a stan piês di nô.
Salacor bastarès fermâsi un tichinin e pensâ che nol è mâl che nol sedi anche un ben ! ...
Par Pieri e Sunte l'impuartant al è salvâ la famee, ancje se par fâ chest si à di passâ parsore di tantis penis e magari cussì no, di umiliazions e ancje di tradiments.


text:
16 di Zenâr
Il 16 di Zenâr e je la 16° zornade dal Calendari Gregorian. A mancjin 349 zornadis pe fin dal an (350° se l'an al è bisest).
Tabele dai contignûts
Acjadiments[cambie | modifiche il codiç]
In Friûl[cambie | modifiche il codiç]
- 1753 - Al ven creât l'arcivescovât di Udin cal cjape dentri lis diocesis di Feltre, Belun, Cjâudistrie, Ceneda, Citâtgnove, Concuardie, Padue, Parenç, Pole, Trevîs, Verone e Vicenze.
Vie pal mont[cambie | modifiche il codiç]
Nassûts vuê[cambie | modifiche il codiç]
- 1883 - Michele Gortani gjeloc di fame, naturalist, professôr universitari e politic furlan († 1966)
Muarts vuê[cambie | modifiche il codiç]
Fiestis[cambie | modifiche il codiç]
In Friûl[cambie | modifiche il codiç]
Vie pal mont[cambie | modifiche il codiç]
Religjosis[cambie | modifiche il codiç]
- Sant Berart
- Sant Marcel


text:
Dopo des
trê setemanis di siopar dai insegnants e de manifestazion che ai 29
di Setembar e à puartât in place 100 mil personis, intes Baleârs
no da segnâi di strache la proteste cuintri dal cussì clamât
decret sul trilinguisim volût dal guvier di diestre vuidât di José
Ramón Bauzá che al ponte a gjavâi al catalan la centralitât intal
sisteme educatîf. Cun di fat, ancje se lis lezions a son tornadis a
partî, i insegnants a doprin i programs scolastics di prime e no
chei previodûts de leç gnove. Cun di plui, des ultimis assembleis
dai insegnants des isulis e je jessude la idee di sioperâ une dì
par setemane e no ven scartade nancje la pussibilitât di tornâ a
meti in at il bloc totâl des lezions a partî dal prin di Zenâr. Su
la isule di Menorca invezit si à sperimentât une altre forme di
proteste, o sei chê des “aulis vueidis”, cui gjenitôrs che a àn
tignût i lôr fîs a cjase. La iniziative, che e je stade seguide di
passe il 60% dai gjenitôrs, e à chê di judâ la lote dai
insegnants che par ogni zornade di siopar si ricjatin a pierdi une
part de lôr paie.
Font:
VilaWeb, 19/10/13


text:
Bale tal zei
La bale tal zei, o bale tal cos o basket (scurte da la peraule inglês basketball) al è un sport di scuadre inventât tal 1891 di James Naismith tai Stâts Unîts, dulà che al è considerât un dai sports nazionâi. Al è une vore popolâr in Europe e in Sud Americhe. Vuê si lu zuie in dut al mont, e aromai i americans no son considerâts i plui fuarts, ancje se il campionât professionist american (NBA) al reste chel plui famôs e impuartant.
Storie[cambie | modifiche il codiç]
A difarence di tancj altris sports, ma come la balesvol, la bale tal zei al è nassût par opare dal cjâf dal professôr di educazion fisiche James Naismith, di origjinis canadesis, ch'al voleve cjatâ fûr un zûc par no fâ stufâ i siei arlêfs de scuele di Springfield, tal Massachusetts.


text:
Un sondaç fat di resint de sezion scozese de BBC al mostre a clâr che la maiorance dai citadins e vûl jessi sintude in mert al implant politic istituzionâl che la Scozie e varà di vê tai prossims agns. Cun di fat, il 58% dai intervistâts si à declarât a pro di un referendum su la indipendence, intant che a pene il 37% al è cuintri. A sburtâ su la consultazion popolâr al è massime il Partît Nazionâl Scozês (SNP), che in dì di vuê al è al guvier e che al volarès davuelzi il referendum chest an che al ven. I partîts unioniscj, o sei Laburiscj, Liberâi Democratics e Conservadôrs, che a àn la maiorance relative dai vôts, si declarin contraris a cheste ipotesi, cun dut che ancje tra di lôr al è cui che al mostre un ciert interès pe consultazion. Se la maiorance dai scozês e domande il referendum, dut câs, e je ancje vere che chei che si declarin a pro de indipendence a son ancjemò in minorance. Cun di fat, il sondaç de BBC al mostre che se a podessin votâ cumò, il 54% dai citadins scozês al disarès di no ae indipendence e il 38% al sarès, invezit, pal sì. Lis percentuâls, dut câs, a mudin ancje daûr de maniere che si fasin lis domandis: se ai citadins si ur domande se a vuelin che il guvier scozês al trati cun chel britanic par rivâ ae indipendence de Scozie, il numar di chei a pro al cres al 42% e chel dai contraris si sbasse al 50%.
Font: BBC, 30/06/09; Nationalia, 01/07/09


text:
A Cjarlins lis cjampanis a compagnin il gno, il to e ancje il nestri vivi ore par ore, e nus fevelin di gjonde, di maluserie, di ligrie, di dolôr, di fieste e di sintiments.
Cuant che e nas une creature no, no sunin: ma a la prime ocasion che il frut o la frutute a jentrin dentri chel spetacul di glesie dal nestri paîs, eh alore sì, che ti scampanotin di no crodi, cun cetante fuarce e cetante gjonde par contâ a ducj i paisans che la aghe benedete e à bagnât chel cjavut maraveôs, che nol à fat nancje un “cit” di tant brâf ch’al è stât il frut, al à continuât a sbeleâ cu la bocjute par cirî la tete de mame.
Ti clamin a funzion di messe grande, e san a contâ al nestri paîs, ma si fasin sintî ancje fin a Maran e Nojâr, cuant che i frutins di nûf agns vistûts cu la tuniche preziose come dai nuviçs a fasin la Prime Comunion, la musute palide par vie da la gnot in blanc al pinsîr di dismenteâsi lis peraulis o indulà movisi li da l’altâr come che si son tant racomandâts il plevan e la catechiste.
Cu la Cresime e je un pôc diferente la cuistion: lis musis plenis di bruscs e cui voi spirtâts, i cjavei lecâts, vistûts a la mode a sfidin il fotograf scuasi cun baldance: in pocjis peraulis al somee che a disedin: “O soi deventât un soldât di Crist, ma cjalaitmi ben, trop figo no soio mai!”
Oh, e je rivade la nuvice, ma ce biele, ce lus chel "machinon" li devant de glesie, tante biele int elegante cun galis e cjapiei di cinematograf, a si disarès une sfilade di mode: intal marcjepît une cjapine di babiis curiosis (a sintî lis lôr cjacaris) di viodi il vistît de nuvice, ma sot sot si sa ben che e son a li par peteçâ cul “Cjale chê e cjale chê altre, lu âstu savût di chê altre là insomp?” Lis cjampanis a sunin a fieste, ma cognossìn chês polecis, a son simpri lis stessis e simpri li in ta chel cjanton; a sunin lis cjampanis e puartin pazience par chê voie di “gossip” che no puedin fâ di mancul...
A sunin… e ti ven un grop tal cuel cuant che tu capissis ce che a vuelin fâti savê: no je une robe biele, ma ti cjapin intun moment cualsisei de tô zornade e ti fasin stâ mâl cun chel bati profont e dolorôs. A ti stan contânt che al è lât vie cualchidun, ancje se nol è to parint, al è part da la famee che e à non Cjarlins, e ti vai il cûr par che persone che no tu viodarâs plui par la strade, no tu la saludarâs jentrânt li dal miedi, no tu la incrosarâs plui pes stradis blancjis di glerie lânt viers Ciamane. E je ben vere che di cualchidun in tal to cjâf tu i contis a lis cjampanis “Ma mi veve fât dal mâl, no si veve compuartât ben cun me.” E lis cjampanis di Cjarlins a ti rispuindin cussì: “Chel che à fât nol è afâr to, cualchidun altri al judicarà il so compuartament e lis sôs azions: tu tu âs di puartâ rispiet a cui che nol è plui tra di noaltris, il paîs al è plui puar cuntune persone di mancul par dut chel di bon che la stesse persone a dât a nô che o vivin a chi, che o sin di Cjarlins...”
Lis nestris cjampanis a sunin e fevelin: a àn une anime e un cûr grant cussì.
di Barbara Battel


text:
Al è un pies che no si dopre la Ostarie par comunicâ cualchi gnove su events che a interessin Contecurte, o chei che a zirin ator de nestre Ostarie. Ma o romp cheste mancjance par comunicâ di un apontament che al à a cefâ cu la leteradure, cu lis contis e cul vuestri ostîr chi, che us cjacare.
Ve chi, us lassi chi sot un struc de locandine, no si sa mai che cualchi cjargnel al passi par li a saludâ.
Leturis da la ultime edizion dal
Premi Leterari in lenghe furlane San Simon
tant che riflession su la
leterature contemporanie in marilenghe
35 agns
di Premi Leterari in lenghe furlane San Simon par resonâ insiemi su la
leterature di vuê
Inte suaze dai cors pratics di lenghe e culture furlane da la Societât
Filologjiche Furlane cu la poie de ARLeF
Miercus ai 18 di Març
aes 21.00
Palaç Frisacco - sale multimediâl
Tumieç
Leturis
di Carlo Tolazzi
Interviste
di Walter Tomada
Ospit
speciâl: Raffaele Serafini, finalist
a la 35me edizion
dal Premi Leterari in Lenghe Furlane San Simon


text:
BRAINSTORMING
Cuant che si impare une lenghe bisugne prime imparâ a scoltâ la lenghe; dopo si à di cjacarâle, comprendi la lenghe scrite, lei e, par ultin, scrivi.
La specificazion dal descritôr e je diferente se il frut al è piçul o di scuele mezane.
Ducj chei che a fasin scuele a fasin lenghe, ancje chei/chês che a fasin informatiche, gjinastiche,matematiche, siencis e v.i.
Il Friûl e je une des primis regjons in Italie che e à doprât la metodologjie CLIL( Content and Language Integrated Learning = che si impare une materie/ une part di une materie e e tal stès timp la lenghe che e ven doprade par insegnâle ).
Capî ce? Cjacarâ ce? Lei ce? Scrivi ce?
Svicinâ l'arlêf ae gramatiche dal ûs comunicatîf de lenghe tignint cont ancje dal ûs formâl. Variazion dal regjistri confidenziâl o pûr no confidenziâl.
Bisugne meti il frut tes situazions di scoltâ la lenghe di ogni dì, ma ancje sclesis di lenghe plui formâl.
Si à di puartâ il frut a resonâ sul aspiet culturâl e convenzionâl de scriture. Nissune lenghe cjacarade e à un sisteme che al trasferissi ce che si dîs in ce che si scrîf.
Il confront tra lis lenghis al jude ae comprension di chest fat.
Resonâ sul procès simbolic e la contradizion tra il fevelât e il scrit. Par esempli: si scrîf “bambino” ma si dîs ba n bino( = une nasâl dentâl e no une bilabiâl ).
Doprâ a scuele il lengaç preverbâl, verbâl, gjestuâl, mimic.
In Europe si cjacare di “lenghis di/in contat”. Contat reâl tra i fruts di provignince diferente( vicine ( slovens) o lontane ( cinês, albanês, marochins e v.i.) in classe insiemi.Valorizâ la lôr esperience cun sclesis inte lenghe di origjin.
Diference tra “multilengâl” e “plurilengâl”
Multilengâl: = al è un fenomeno sociâl che al rivuarde une comunitât, un grup
Plurilengâl: fenomeno individuâl (repertori cun competencis diferentis in plui di une lenghe; competence ecuilibrade tal capî, cjacarâ, lei e scrivi)
Competence ecuilibrade che a eivuarde: funzions, nozions, esponents. Viodi Nivel sojâ ( pal furlan)r / Livello soglia ( pasl talian), Threshold Level ( par l’inglês) e v.i.
Diference tra “integrâ” e “includi”
Integrâ: a àn di diventâ come nô: fevelâ come nô
vistîsi come nô, mangjâ come nô= proces di assimilazion.
Includi: jo ti aceti e tu tu mantegnis lis tôs carateristichis.
4. Vision dal mont, aspiet antropologjic.
Struture soresegmentâl: melodie de lenghe. Aspiets prosodics.
I bilengâi a imparin a cjacarâ plui tart , a àn bisugne di plui timp par interiorizâ lis lenghis che a scoltin tal lôr ambient.
Miscliçâ lis lenghis al è un pont di passaç.
L a ricercje e à mostrât che un biel ambient scolastic (une biele scuele, colorade, luminôse, legre, musicâl e v. i.) al favorîs l'aprendiment.
I. No si à di vê premure di fâju fevelâ subit cuanche a frontin une gnove lenghe.Par controlâ se a scomencin a capî la gnove lenghe, i fruts mi dimostrin che a capissin manipolant, lavorant, movintsi in maniere juste cence la preocupazion di fâju produsi.
Jo mestre no domandi la produzion, il frut al impare la lenghe un pôc ae volte scoltant...
L'insegnant al à di imparâ a capî cuant che il frut al è pront. Cirî di cjatâ lis miôr condizions par cjacarâ (posture, distance comunicative – il frut insom de aule nol è invoiât a fevelâ).
Une persone – une lenghe.
Descritôrs : controlâ i nivei di competence in jentrade e programâ chei in jessude secont il Cuadri comun european di riferiment ( 2004) dal Consei de Europe e lis Indicazions pe programazion didatiche curiculâr , 2004 dal OLF pal furlan e confrontâju cui nivei in jentrade e in jessude in talian, inglês, e in altris lenghis dal curriculum o di famee.
Comprension e produzion orâl:
Esemplis di organizazion des ativitâts incrosant lis funzions secont il Nivel sojâr:
comunicazion muse a muse:
Saludâ: bundì siore mestre
presentâsi e savê presentâ: Jo o soi...; Puedio fâti cognossi....
Tratâ a tu par tu: dîs po; sint po; scuse...
Tratâ par telefon: Che al scusi, cun cui fevelio?
Intal telefon a bisugne savê vierzi il canâl comunicatîf., tignîlu viert, e sierâlu: Pront, o soi... Lu saludi!
Rapuarts tra comprension e produzion scrite scrite
Par esempli, telefonant:
cjapâ note par visâsi doprant peraulis clâf : bon…doman…Martars…h.10… Municipi
Coerence (aspiets semantics ) e coesion de lenghe (in relazion al sisteme sintatic de lenghe. consecuzio, relatîfs, pronons, conetîfs e v.i.)


text:
giovedì 3 settembre 2015
Comunicat di Aghe dal Cil in ocasion de Fieste di Mures
Ancjemò grazie.
Par fâ ce ch’o stin provant a fâ o vin bisugne di fiducie, di ricevi incoragiaments concrets che Mures in ocasion de sagre dal paîs nus dâ da ains. Il risultât? 4 cisternis costruidis cun la solidarietât di int semplice, ch’a lavore e sparagne, che no si dismentê di ce ch’a jere e di ce che atre int a patis inmò ator pal mont.
O disin chest pal fat che chest an o sin lâts in Argentine, tal nort, te provincie di Salta ospits di gnovis generazions di furlans partîts inmò tal lontan 1872 e subit dopo de ultime grande vuere mondiâl, in periodos là che la nestre Patrie jere siore nome di miserie e di emigrazion.
E al’è stât biel chest incuintri. Dopo tant timp nome cun cualchi persone aromai in etât o vin fevelât te lenghe mari, ma il spirt, il snait ch’o vin cjatât tai fantats furlans nassûts in Argentine nus à per-metût di lavorâ cun facilitât e velocitât. O vin cjatât int responsabil che e à lavorât cun gust. La ne-stre fortune e à volût cun di plui che doi di chescj a lavoravin cun merit al interni dal Ministeri dai Dirits Umans. Cussì o vin vût l’onôr di jessi presentâts al Ministri Marianela Cansino e ai soi fun-zionaris che è ân valutât il progjet Aghedelcil_Aguadelcielo
La Provincie di Salta a jè unevore grande, come miegie Italie, e la so nature no jè tan generose da pardut e soredut in certs periodos dal an, a patissin un sut micidiâl compagnât da temperaduris al limit de soportazion, e il Chaco Salteño a jè une di chetis zonis. Par resisti si cirin soluzions par convivi cul clima e mantignî une scorte di aghe a devente la prime necessitât. Ma si à a ce fa ancje cun pocjis risorsis economiches, la int a vuadagne pôc e i traspuarts a costin, la vite a coste. Se la soluzion no jè economiche e a puartade di ducj, no si pues metile in pratiche e l’alternative a reste nome migrâ.
Il Ministeri dai Dirits Uman al â dut l’interes a risolvi il problema, cussì, savint de nestre propueste, al veve già contatât tre copies di muradôrs che vivevin in cheste zone in tre citadines diferents in mût di mandalis a cognossi il nestri progjet. Cussì dopo un viaç di plui di 400 km son rivats seneôs di imparâ e il 2 di fevrâr di chest an o vin tacât il cantîr. O vin lavorât, mangjât, giuât di cjartis la se-re e durmît dûr la gnot, simpri insieme, ospits de coghe di origine andine e di un omp che gestive la scuele momentaneametri sierade, vint i fruts a cjase in chel periodo di vacance. Si sin cjatâts propit ben, cun tante organizazion de bande di Pablo Del Pin e Fernando Martinis. Te joibe o vin ricevude ancje la visite da la Ministre e di Gianfranco Martinis, president dal Fogolâr Furlan di Salta, propit cuant ch’o jerin impegnâts a tirâ su las parêts de cisterne. Si capis che son presinces che a fasin ben, che a stimolin a lavorâ inmò cun plui gust par puartâ indenant la nestre azion. Ducj e àn fat la lôr part, nancje un grant
Cun di plui par bocje de Ministre Cansino durant la conference stampe, o vin vude la conferme che il Ministeri al’à metût in programe di implementà il progjet tes zonis là che la sicitât si fâs simpri plui ingestibil e frecuent par cause dai cambios climatics di chescj ultims ains
Ma il prin grazie cumò a vâ a dute la int di Mures e a chê che e à partecipât a la fieste, che cun la so solidarietât nus à permetût di realizâ il progjet Aghe dal cîl in Argentine.
Nô o continuin a jessi presints durant la fieste, visant che la prossime destinazion a sarà in Ecuador te periferie de capital di Quito.
Mandi
Par fâ ce ch’o stin provant a fâ o vin bisugne di fiducie, di ricevi incoragiaments concrets che Mures in ocasion de sagre dal paîs nus dâ da ains. Il risultât? 4 cisternis costruidis cun la solidarietât di int semplice, ch’a lavore e sparagne, che no si dismentê di ce ch’a jere e di ce che atre int a patis inmò ator pal mont.
O disin chest pal fat che chest an o sin lâts in Argentine, tal nort, te provincie di Salta ospits di gnovis generazions di furlans partîts inmò tal lontan 1872 e subit dopo de ultime grande vuere mondiâl, in periodos là che la nestre Patrie jere siore nome di miserie e di emigrazion.
E al’è stât biel chest incuintri. Dopo tant timp nome cun cualchi persone aromai in etât o vin fevelât te lenghe mari, ma il spirt, il snait ch’o vin cjatât tai fantats furlans nassûts in Argentine nus à per-metût di lavorâ cun facilitât e velocitât. O vin cjatât int responsabil che e à lavorât cun gust. La ne-stre fortune e à volût cun di plui che doi di chescj a lavoravin cun merit al interni dal Ministeri dai Dirits Umans. Cussì o vin vût l’onôr di jessi presentâts al Ministri Marianela Cansino e ai soi fun-zionaris che è ân valutât il progjet Aghedelcil_Aguadelcielo
La Provincie di Salta a jè unevore grande, come miegie Italie, e la so nature no jè tan generose da pardut e soredut in certs periodos dal an, a patissin un sut micidiâl compagnât da temperaduris al limit de soportazion, e il Chaco Salteño a jè une di chetis zonis. Par resisti si cirin soluzions par convivi cul clima e mantignî une scorte di aghe a devente la prime necessitât. Ma si à a ce fa ancje cun pocjis risorsis economiches, la int a vuadagne pôc e i traspuarts a costin, la vite a coste. Se la soluzion no jè economiche e a puartade di ducj, no si pues metile in pratiche e l’alternative a reste nome migrâ.
Il Ministeri dai Dirits Uman al â dut l’interes a risolvi il problema, cussì, savint de nestre propueste, al veve già contatât tre copies di muradôrs che vivevin in cheste zone in tre citadines diferents in mût di mandalis a cognossi il nestri progjet. Cussì dopo un viaç di plui di 400 km son rivats seneôs di imparâ e il 2 di fevrâr di chest an o vin tacât il cantîr. O vin lavorât, mangjât, giuât di cjartis la se-re e durmît dûr la gnot, simpri insieme, ospits de coghe di origine andine e di un omp che gestive la scuele momentaneametri sierade, vint i fruts a cjase in chel periodo di vacance. Si sin cjatâts propit ben, cun tante organizazion de bande di Pablo Del Pin e Fernando Martinis. Te joibe o vin ricevude ancje la visite da la Ministre e di Gianfranco Martinis, president dal Fogolâr Furlan di Salta, propit cuant ch’o jerin impegnâts a tirâ su las parêts de cisterne. Si capis che son presinces che a fasin ben, che a stimolin a lavorâ inmò cun plui gust par puartâ indenant la nestre azion. Ducj e àn fat la lôr part, nancje un grant
Cun di plui par bocje de Ministre Cansino durant la conference stampe, o vin vude la conferme che il Ministeri al’à metût in programe di implementà il progjet tes zonis là che la sicitât si fâs simpri plui ingestibil e frecuent par cause dai cambios climatics di chescj ultims ains
Ma il prin grazie cumò a vâ a dute la int di Mures e a chê che e à partecipât a la fieste, che cun la so solidarietât nus à permetût di realizâ il progjet Aghe dal cîl in Argentine.
Nô o continuin a jessi presints durant la fieste, visant che la prossime destinazion a sarà in Ecuador te periferie de capital di Quito.
Mandi
Iscriviti a: Commenti sul post (Atom)


text:
Napoli
Napul ( Napoli par talian ) al è un comun talian di 972.638 abitants , cjaulûc de omonime provincie e de regjon Campanie.Al è il tierç comun talian par popolazion , daspo Rome e Milan e al è il cûr di une aree metropolitane cun une elevade dnsitât abitative , jenfri lis pui popoladis d' Italie e de Europe.
Le citât je posizionade in maniere centrâl dongje dal mâr Tiren , jenfri il vulcan Vesuvio e le aree vulcaniche dai Campi Flegrei.Il sô patrimoni artistic e architetonic al è tutelât de UNESCO , e in tal 1995 , al a includût il centri storic di Napoli , un dai pui grancj de Europe , jenfri i sîts dal patrimoni mondiâl de umanitât.


text:
No sta a contâmi dome chê storie: e la storie dal Friûl si cjante intun Rap
«O ai cjatât une vore biel fâ une rapade che e partìs di un discors leât ae nestre int intun periodi cuant che al servive dâsi dongje e fâsi coraç». Cusì Dj Tubet nus introdûs No sta a contâmi dome chê storie, la cjançon che e deventarà la sigle uficiâl de fieste de Patrie dal Friûl dai 3 di Avrîl.
Dj Tubet, che o savìn ben nol è dome un grant artist e cjantautôr ma ancje educadôr, al à volût cu la sô cjançon contânus la storie dal Friûl, come che mai prime e jere stade contade: cul rap.
La gnove creazion artistiche di Dj Tubet e à tant che suaze la storie di un soldât in trincee intant de Prime vuere mondiâl. Spietant il gnûf ordin di atac, il soldât al riflet su lis tapis plui impuartantis de storie dal Friûl e duncje e je une riflession su la vuere, su la pâs e su lis propriis lidrîs.
Di brâf educadôr Dj Tubet nus conte che tal fâ chest lavôr pe ARLeF, destinât ancje aes scuelis, al à sielt di doprâ un libri une vore vîf La nestre storie di pre Checo Placerean. «Il libri di pre Checo al è un biel strument pes scuelis, par vie che al è multilengâl (talian, furlan, todesc, sloven e inglês) e duncje al pues trasmeti i valôrs de nestre int e de storie ancje al di fûr des lezion di furlan e ancje a chei di marilenghe divierse. Il discors in chest volum al rive fin ae Prime Vuere mondiâl e mi sint di conseâlu a ducj tant che prin libri di leture su la nestre storie, parcè che al è une vore clâr tal dâ un sens aes epochis e al è siôr di fatarei sui paîs e su la vite furlane».
«In plui di chest libri, o consei di dâi une lete ancje al libri di Tito Maniacco Storia del Friuli che, cence vê pôre di meti bec sul fassisim, su la resistence e su lis zonis libaris, al conte la storie fin al taramot. Un tratât dulà che il protagonist al è il contadin e l’autôr al cîr di meti in lûs la storie dai “cence storie”, fevelant no dome di rivoltis come chê dal 1511 ma ancje di alimentazion, di organizazion agrarie, di emigrazion, di identitât e di lenghe. E Storia del Friuli e je ancje chê di Gian Carlo Menis che al met in lûs i popui e i moviments storics che a àn dât un sburt al formâsi dal popul furlan e al preservâsi de sô autonomie e libertât culturâl».
Dj Tubet nus conte ancje di altris libris che lu àn ispirât te stesure de cjançon e dal video: Storia del Friuli di P.Paschini, Breve storia del Friuli di P.S. Leicht, Compendio di storia friulana di Francesco di Manzano, Il Friuli - una terra e una gente di O.Burelli e infin Storia del friulani di G. Ellero.
La cjançon di Dj Tubet e je acompagnade di Camilla Grossi, in art Milly, une vôs feminîl par fevelâ di pâs in timp di vuere e di chês feminis che a àn combatût par otignî chê stesse pâs.
Dut al è stât inricjît di un filmât, realizât midiant di un concors di ideis inmaneât de ARLeF. Il vincidôr al è il monfalconês Massimo Raccozzi, za cognossût a nivel internazionâl par vê creât videos di artiscj famôs tant che Elisa, il Volo e i nestris Luna e Un Quarto. A concori cun chest grant artist “di cjase” a jerin ancje altris, e no dome furlans, ma ancje puliês, un milanês e un venit.
Raccozzi nus conte la sô sodisfazion par vê vint il concors: «Mi stice il lengaç dal hip hop par contâ la storie dal Friûl e soredut intune prospetive no convenzionâl che e fevele des gnovis gjenerazions doprant il furlan. Dopo il bielissim lavôr che o ai podût fâ cun i Luna e un Quarto e il poete Maurizio Matiuzza su Primo Carnera, chest fortunât incuintri cun Dj Tubet mi entusiasme tant e al conferme la vitalitât de nestre sene culturâl».
Si viodìn a Gardiscje ai 3 di Avrîl par fâ fieste insiemi al bielissim lavôr di chescj doi artiscj e ae Patrie dal Friûl! ❚
✒ Moira Pezzetta


text:
EDITORIÂL - 1420-2020: il Friûl al torne al Venit. Vignesie e sta preparant l’aniversari
II letôrs de La Patrie dal Friûl dal sigûr a san ce che al è sucedût intal 1420, e a chei che no san ur al conti: la Serenissime Republiche di Vignesie, che e stave cressint di podê e di fuarce, e je rivade in Friûl sdrumant Aquilee, e à fat colâ il patriarcjât, puartât vie Sant Marc e fat deventâ il Friûl un teritori di sô proprietât di podê doprâ seont il propri plasê par cualchi secul di storie.
_Il timp al è passât ma Vignesie no à mai dismenteât chel teritori che al jere come il so curtîl di cjase, no à mai dismenteât chei servidôrs sotans pronts a riverîle in ogni moment, no à mai dismenteât il plasê di comandâ chel cjanton de Italie, e cumò la Serenissime e vûl tornâ a vê ce che i spiete di dirit: o ben di comandâ sul Friûl.
_E cussì e à za començât a preparâ la fieste dal aniversari.
Sîs secui daspò de prime invasion il Venit al torne ae concuiste, no armât cu lis lancis e lis alabardis come une volte ma cuntun esercit che al dopre la sclope de economie e cu la fuarce de politiche.
_Par chest motîf Sapade no torne al Friûl, pal fat che invezit al è dut il Friûl che al à di tornâ al Venit, e se nol torne di volontât proprie lu fâs jentrant inte macroregjon dal Nord-est, o dal Trivenit come che lu clame cualchidun. No vâl che i nestris politics cu lis cjacaris si disin contraris a chest gnûf ordin teritoriâl, inte realtât dai fats no àn mai fat nuie di contrari par restâ distacâts dal podê Venit, e si impegnin invezit tal svuedâ un pôc a la volte dut il valôr de nestre piçule autonomie. Che a sedin di drete o di çampe no si viôt diference, lis corints politichis dal Venit a son plui fuartis di chês furlanis, e timp indaûr ancje Salvini e Tondo a àn mostrât plasê su la idee des 3 Venezie.
_I neozamberlans dal PD che a stan guviernant cumò e che si son metûts cuintri Sapade no stan fers a cjalâ e a van incuintri al aniversari vierzint la strade a Vignesie; i zamberlans a jerin i furlans filovenezians che a judavin i lagunârs in cambi di une poltrone di comant su la provincie furlane.
_Al baste viodi la storie dal ospedâl di Tisane che al ven sierât un toc ae volte par fâ cressi chel dongje di Puart, in provincie di Vignesie. O se o volês viodi la vicende dal vin Pinot che al varès di deventâ di denominazion uniche venete; o pûr Autovie Venete che biadelore dopo de tierce corsie e darà reson al propri non, trasferint la sede dai crets di Triest ae lagune di Mestre; lant indevant cul aeropuart di Roncjis di Monfalcon che nol rive mai a cressi cun ducj i bêçs che si spindin e che al ven scjafoiât di chei di Vignesie e di Trevîs. Ancje la Fiere di Pordenon cun dut il mont industriâl e cjale plui di là de Livence che no di ca dal Tiliment.
_Cussì, il program de celebrazion dal aniversari al è bielzà pront, cumò e mancje dome la bande musicâl che e compagni il corteu dal Doge Zaia che al jentrarà a Udin di puarte Manin. Ma o soi sigûr che cualchi musicist volontari si cjatarà in pôc timp. ❚
✒ Luca Zoratti


text:
(L)INT FURLANE. Furlans e Stât talian
✽✽ O scugnìn simpri visâsi une definizion preziose che cun chê Sergio Salvi al à judât ducj a fâ clarece su cui e ce che o sin a pet dal stât talian: o sin citadins talians di nazionalitât furlane. Cussì a varessin di stâ lis robis dal pont di viste istituzionâl, ancje se la seconde part de asserzion no ven ciert rispietade de Republiche.
✽✽ Chest nol gjave che a cheste o vin di fâ riferiment cuant che in bal a son cuistions che a rivuardin l’asset gjenerâl dal Stât e soredut la cjarte princip dai dirits e dai dovês, ven a stâi la Costituzion.
✽✽ Un just svicinament al referendum pe sô revision, che si tignarà in Otubar, secont me al à propit di partî dal fâ proprie – in dutis lis sedis, ma ancje intal nestri mût di resonâ, di metisi devant de cuistion – la afermazion di Salvi.
✽✽ Cuntune premesse necessarie: cheste e je buine se ducj i doi i tiermins de definizion a vegnin rispietâts. Al vâl a dî: mi ricognòs citadin talian inte misure là che o ven ricognossût tant che furlan. Se al salte chest “acuardi”, al salte ancje il binomi istituzionâl.
✽✽ Ce compuartial inte disposizion politiche di assumi sul referendum volût dal guvier Renzi?
Il prin efiet al consist intal no fâsi strissinâ de logjiche dai partîts talians, ducj a pro o cuintri dome par mantignî il lôr podê, indebilî l’aversari, creâ gnovis clientelis.
✽✽ Il secont al permet di no colâ inte ideologjie des formazions. Il tierç al permet di podê cjalâ aes riformis costituzionâls partint dai interès dal Friûl e de sô int.
✽✽ Si trate di meti devant dai nestris voi cuâi spazis che e consintive la Costituzion in vore pe nestre specialitât, pe cressite pussibile de autonomie, pe nestre nazionalitât, e ce che e previôt invezit chê “revisionade” dal parlament di cumò.
✽✽ E je in fonts une sielte facile, di là apont dai schemis dai partîts e dai moviments talians: cui che nus vûl ancjemò “sclâfs di Rome” o cui che al acete la nestre diversitât. ❚
✒ Dree Valcic


text:
LA POESIE - Unviâr (1967)
Frôs ch’a trìmin tal vint
parsore la stale.
Stradis vuéidis
come cjanâi cence aghe.
Arbui ch’a impìrin il cîl
indurmidît te cuvierte dal nûl.
Intune lûs di liende
al pâr sapulît il paîs
Mario Argante (1909 - 1991). Di Spilimberc, ma nassût a Vignesie, al à vivût a Taurian e po Udin. Mestri e president de Scuele libare furlane, fondade intal 1952. Cun Galliano Zof e pre Domeni Zanier al à metût sù il moviment poetic La Cjarande (1967). Oparis: Sangloz di oris (Udin, 1968), Alis di cinise (Udin, 1969), Erbe che no mûr (Udin, 1975) e Stagjons (Spilimberc, 1981).
Sôs lirichis a son presintis ancje intes antologiis, a scomençâ, naturalmentri, de Cjarande.
par cure di Laurin Zuan Nardin


text:
IL GRANT LUNARI DAL FRIÛL. Setembar
IL SORELI, LA ATMOSFERE, LA NATURE
Il soreli, bandonât l’emisferi boreâl, al passe l’ecuatôr celest tal ecuinozi de Sierade (22 di Setembar), cuant che la durade dal dì e de gnot e je avuâl e e va indevant a sprofondâ tal cîl dal emisferi austrâl. Moviment e perturbazions atmosferichis che a segnin il passaç de stagjon cjalde a chê frede. Dopo lis bordadis meteorologjichis dal ecuinozi, il clime al tache a fâsi simpri mancul clip e plui temperât, cun zornadis celestis, frescjis e ancjemò soregladis e seris tenaris e turchinis. La nature e tache planc a planc a inmatunîsi e a tirâsi indaûr, i paisaçs si fasin plui dolçs e delicâts. E tache la languide Sierade.
VORIS DAL CICLI AGRARI
Prime part des vendemis, de racuelte di pomis e altris prodots de tiere (come lis cocis), che a viodin impegnâts ad implen coltivadôrs e tancj aiutants. Tai orts al ven controlât il stât des cuvierziduris des jechis (rêts, têls e altris protezions) in spiete des seminis de Sierade; lis feminis a semenin ancjemò salatis, lidrics, rucule, ravanei, valeriane, cauliflôrs, cevolis e spinazis. Tal zardin chest al è il timp plui adat par semenâ gnûfs tapêts di jerbe; il contadin al viôt ancje di sistemâ agadôrs pal miôr disgotâsi des aghis meteorichis in plui, dai ultins sflaçs di jerbe tai cjamps e de coltade di fin Istât dai terens. Tal zovin di lune si traplantin primulis, campanulis, violârs, malvons e digjitâi. Dentri de fieste de Nativitât di Marie (8-IX) i arments a tornin dai cjampeis, ativitât che e pues intardâsi dome fin ae fieste di S. Michêl (29-IX), date segnaletiche de racuelte des coculis e des cjastinis. ❚
Mario Martinis
______________________________
RINGRAZIAMENT AL AUTÔR
Gjavât fûr di “Il grant lunari dal Friûl. Sants, fiestis e tradizions dal cicli dal an” (Pasian di Prât, 2012): o ringraziìn l’autôr pe disponibilitât e pe colaborazion ❚ ✒ Redazion